 **บันทึกข้อความ**

**ส่วนราชการ** กศ. (กง.สศ.) โทร. ๐-๒๒๔๑-๙๐00 ต่อ 5313

**ที่** มท ๐๘16.3/ **วันที่**  พฤศจิกายน 2566

**เรื่อง** แจ้งรายชื่อนักเรียนที่มีคะแนนเต็ม 100 คะแนน ในการประเมินคุณภาพผู้เรียน (NT) ปีการศึกษา 2565

เรียน อสถ.

 **1. เรื่องเดิม**

 1.1 สถ. ได้ดำเนินการสอบประเมินคุณภาพผู้เรียน (NT) ชั้นประถมศึกษาปีที่ 3 ปีการศึกษา 2565 โดยวัดความสามารถนักเรียน 2 ด้าน ได้แก่ ความสามารถด้านคณิตศาสตร์ และความสามารถด้านภาษาไทย
จัดสอบเมื่อวันที่ 15 มีนาคม 2566 โดยกำหนดให้สถานศึกษาดำเนินการประเมินผู้เรียนตามความสมัครใจ
ยกเว้นสถานศึกษาตามโครงการพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ
สยามบรมราชกุมารี กำหนดให้ต้องดำเนินการประเมินทุกแห่ง และให้สำนักงานส่งเสริมการปกครองท้องถิ่นจังหวัด
ทำหน้าที่เป็นศูนย์สอบ (เอกสาร 1)

 1.2 สพฐ. ได้ประกาศผลการสอบประเมินคุณภาพผู้เรียน (NT) ชั้นประถมศึกษาปีที่ 3
ปีการศึกษา 2565 เมื่อวันที่ 2 พฤษภาคม 2566 มีนักเรียนสมัครใจเข้าสอบประเมินครบทุกจังหวัด รวมจำนวนโรงเรียน 978 แห่ง นักเรียนจำนวน 43,928 คน ผลการทดสอบอยู่ในระดับพอใช้ถึงดี (เอกสาร 2 - 3) ดังนี้

|  |  |
| --- | --- |
| ปีการศึกษา | คะแนนเฉลี่ย (ร้อยละ) |
| ด้านคณิตศาสตร์ | ด้านภาษาไทย | รวม 2 ด้าน |
| 2564 | 43.94 | 51.67 | 47.79 |
| 2565 | 44.69 | 52.42 | 48.56 |
| เพิ่มขึ้น/ลดลง | + 0.75 |  + 0.75 | + 0.77 |

**2. ข้อเท็จจริง**

 สถ. ได้รับแจ้งจาก สพฐ. ว่า ได้จัดทำเกียรติบัตรเพื่อมอบให้แก่นักเรียนสังกัด อปท. ที่สอบประเมินคุณภาพผู้เรียน (NT) ปีการศึกษา 2565 ที่มีคะแนนเต็ม 100 คะแนน จำนวน 262 คน ใน 37 จังหวัด แยกเป็นความสามารถด้านภาษาไทย จำนวน 140 คน และความสามารถด้านคณิตศาสตร์ จำนวน 122 คน
ในการนี้ ขอความร่วมมือ สถ. มอบหรือจัดส่งเกียรติบัตรให้แก่นักเรียนเพื่อเป็นขวัญกำลังใจในความมุ่งมั่นและทุ่มเทในการเรียนต่อไป (เอกสาร 4)

/**3. ข้อพิจารณา** ...

- 2 -

 **3. ข้อพิจารณา**

 กศ. พิจารณาแล้วเห็นว่า เพื่อเป็นขวัญและกำลังใจแก่นักเรียน เห็นควรขอความร่วมมือจังหวัดแจ้ง อปท. ประชาสัมพันธ์รายชื่อนักเรียนที่มีคะแนนเต็ม 100 คะแนน ให้สถานศึกษาในสังกัดทราบ สำหรับจังหวัดที่มีนักเรียนสอบได้คะแนนเต็ม 100 คะแนน ขอให้มอบเกียรติบัตรให้แก่นักเรียนตามความเหมาะสมต่อไป

 **4. ข้อเสนอ**

 จึงเรียนมาเพื่อโปรดพิจารณา ตามข้อ 3 หากเห็นชอบโปรดลงนามในหนังสือถึงผู้ว่าราชการจังหวัด ทุกจังหวัด ที่เสนอมาพร้อมนี้

 (นายพลวัฒน์ การุญภาสกร)

 ผอ.กศ.

ผอ.กง.สศ.......................... หน.ฝ.กศ........................... จนท..................................



 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 ที่ มท ๐๘16.3/ว

 พฤศจิกายน 2566

เรื่อง แจ้งรายชื่อนักเรียนที่ได้คะแนนเต็ม 100 คะแนน ในการประเมินคุณภาพผู้เรียน (NT) ปีการศึกษา 2565

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท 0816.3/ว 3422 ลงวันที่ 26 ตุลาคม 2565

สิ่งที่ส่งมาด้วย 1. สำเนาหนังสือสำนักงานคณะกรรมการการศึกษาขั้นพื้นฐาน

 ที่ ศธ 04004/ว 271 ลงวันที่ 27 กรกฎาคม 2566 จำนวน 1 ฉบับ

 2. รายชื่อนักเรียนที่ได้คะแนนเต็ม 100 คะแนน พร้อมเกียรติบัตร จำนวน 1 ชุด

ตามที่ กรมส่งเสริมการปกครองท้องถิ่นได้แจ้งกำหนดการประเมินความสามารถด้านการอ่าน
ของผู้เรียน (RT) ชั้นประถมศึกษาปีที่ 1 และการประเมินคุณภาพผู้เรียน (NT) ชั้นประถมศึกษาปีที่ 3
ปีการศึกษา 2565 พร้อมทั้งแจ้งโครงสร้างแบบทดสอบการประเมินคุณภาพผู้เรียน กำหนดการประเมินคุณภาพผู้เรียน และแนวทางการประเมินที่เกี่ยวข้อง โดยกำหนดให้สำนักงานส่งเสริมการปกครองท้องถิ่นจังหวัด
ทำหน้าที่เป็นศูนย์สอบให้กับสถานศึกษาสังกัดองค์กรปกครองส่วนท้องถิ่น ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่า
ได้จัดทำเกียรติบัตรเพื่อมอบให้แก่นักเรียนที่สอบประเมินคุณภาพผู้เรียน (NT) ชั้นประถมศึกษาปีที่ 3
ปีการศึกษา 2565 ที่ได้คะแนนเต็ม 100 คะแนน ดังนั้น เพื่อเป็นขวัญและกำลังใจแก่นักเรียน จึงขอความร่วมมือจังหวัดแจ้งองค์กรปกครองส่วนท้องถิ่นประชาสัมพันธ์รายชื่อนักเรียนที่มีคะแนนเต็ม 100 คะแนน ให้สถานศึกษาในสังกัดทราบ สำหรับจังหวัดที่มีนักเรียนสอบได้คะแนนเต็ม 100 คะแนน ขอให้มอบเกียรติบัตรให้แก่นักเรียนตามความเหมาะสมต่อไป รายละเอียดปรากฏตาม QR CODE ท้ายหนังสือนี้

จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ..................................

ผอ.กศ......................................

ผอ.กง.สศ................................

หน.ฝ.กศ..................................

จนท.........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวเอมอร เสือจร โทร. 09-1009-1321

 สิ่งที่ส่งมาด้วย

 https://shorturl.asia/LRPD8